**Molėtų rajono savivaldybės taryba**

**SPRENDIMAS**

**DĖL SAVIVALDYBĖS TURTO PERDAVIMO PAGAL PANAUDOS SUTARTį**

2018 m. rugpjūčio    d. Nr. B1-

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 3, 29 punktais, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 4 punktu, 2, 3, 4 dalimis, 27 straipsnio 1 dalies 2 punktu, Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Molėtų rajono savivaldybės tarybos 2015 m. vasario 20 d. sprendimu Nr. B1-40 „Dėl Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“ (Molėtų rajono savivaldybės tarybos 2017 m. liepos 27 d. sprendimo Nr. B1-135 redakcija), 4.4 papunkčiu, 5 punktu, 6.1 papunkčiu, atsižvelgdama į Molėtų rajono savivaldybės administracijos direktoriaus 2018 m. rugpjūčio 21 d. įsakymą Nr. B6-688 „Dėl Molėtų rajono savivaldybės turto pripažinimo nereikalingu funkcijoms vykdyti“, visuomeninės organizacijos Luokesos bendruomenės centro 2018 m. rugpjūčio 10 d. prašymą,

Molėtų rajono savivaldybės taryba n u s p r e n d ž i a:

1. Perduoti visuomeninei organizacijai Luokesos bendruomenės centrui, kodas 167621428, pagal panaudos sutartį 10 (dešimčiai) metų laikinai neatlygintinai naudoti Savivaldybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą inžinerinį statinį – lieptą (registro Nr. 44/2210416, unikalus Nr. 4400-4929-5701, plane pažymėtas l, bendras plotas – 55 kv. m), esantį Molėtų r. sav., Luokesos sen., Jaurų II k., savarankiškosios savivaldybės funkcijos - gyventojų poilsio organizavimo - įgyvendinimui. Statinio įsigijimo vertė – 2342 Eur, likutinė vertė 2018 m. rugpjūčio 1 d. – 2315,96 Eur.
2. Įgalioti Molėtų rajono savivaldybės administracijos direktorių, jo nesant - administracijos direktoriaus pavaduotoją, pasirašyti 1 punkte nurodyto turto panaudos sutartį ir turto perdavimo ir priėmimo aktą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras